**Likumprojekta “Grozījums Meliorācijas likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Projekta mērķis ir precizēt Meliorācijas likumā noteiktos terminus un definēt jēdzienu “meliorācija” attiecībā uz apdzīvotām vietām, kā arī noteikt pašvaldības tiesības un pienākumus meliorācijas jomā. Projektā precizēts meliorācijas kadastrā iekļaujamo personu datu apjoms, lai nodrošinātu fizisko personu datu aizsardzību vienā informācijas sistēmā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Meliorācijas likumā ir sniegts termina “meliorācija” skaidrojums.Zemkopības ministrijas izveidotā starpinstitūciju meliorācijas darba grupa (turpmāk – Darba grupa) secināja, ka termins “meliorācija” ir precizējams, jo apdzīvotās vietās meliorācija ne tikai mazina klimatisko apstākļu nelabvēlīgo ietekmi, bet arī maina konkrētas teritorijas grunts apstākļus neatkarīgi no zemes izmantošanas veida. Turklāt pastāv vairāki meliorācijas pasākumu veidi: hidrotehniskā meliorācija, kultūrtehniskā meliorācija, agromeliorācija, agroķīmiskā meliorācija, preterozijas meliorācija, mežu meliorācija. Darba grupa secināja, ka meliorācijas sistēmu definīcija ir atšķirīgi interpretējama, jo nav precīzi noteikts, ka meliorācijas sistēma ir obligāti reģistrējama meliorācijas kadastrā, tāpēc termina definīcijā jānorāda, ka par meliorācijas sistēmu atzīstama tikai tāda izbūvēta nosusināšanas sistēma, kas ir reģistrēta meliorācijas kadastrā. Lai novērstu neskaidrības par meliorāciju apdzīvotās vietās, tad no jauna definēts termins “ apdzīvotu vietu meliorācijas sistēma”, jo normatīvā aktā skaidri jānorāda, ka kanalizācijas būves, tai skaitā kanalizācijas ārējo inženiertīklu kanalizācijas būves nav meliorācijas sistēma, kā arī bez attīrīšanas kanalizācijas sistēmu ūdeņi nav novadāmi meliorācijas sistēmā.Zemkopības ministrijas 2018. gada iekšējā auditā “Meliorācijas sistēmu pārvaldība”(audita numurs ZM 11-2.4.-18/01*)* tika konstatēts, ka Meliorācijas likuma 14. panta pirmajā daļā noteikts, ka Meliorācijas kadastrā ietver informāciju par jebkuru valsts, pašvaldības, fiziskās vai juridiskās personas īpašumā vai tiesiskajā valdījumā esošu meliorācijas sistēmu, tostarp datus par meliorētās zemes izvietojumu, meliorācijas sistēmas kvantitatīvo un kvalitatīvo stāvokli, kā arī norāda šīs zemes īpašnieku vai tiesisko valdītāju.Aktuālo kadastra informāciju par visiem valsts teritorijā esošajiem nekustamajiem īpašumiem, to objektiem, zemes vienības daļām un to īpašniekiem, tiesiskajiem valdītājiem, lietotājiem, nomniekiem apstrādā Valsts zemes dienesta Nekustamā īpašuma valsts kadastra informācijas sistēma (turpmāk – Kadastra informācijas sistēma) atbilstoši Nekustamā īpašuma valsts kadastra likumam.VSIA “Zemkopības ministrijas nekustamie īpašumi” savu funkciju izpildei nepieciešamos personu datus iegūst, pamatojoties uz starpinstitūciju sadarbības līgumu ar Valsts zemes dienestu. Meliorācijas kadastrā zemes īpašnieku dati var nebūt precīzi, jo pēc datu saņemšanas netiek aktualizēti un dati tiek uzglabāti īslaicīgi (līdz 5 gadiem).Lai novērstu zemes īpašnieku un tiesisko valdītāju personu datu dublēšanu un apstrādi divās informācijas sistēmās - Meliorācijas kadastrā un Kadastra informācijas sistēmā, ieviestu audita ieteikumu, ir nepieciešams svītrot Meliorācijas likuma 14.panta pirmajā un otrajā daļā vārdus “zemes īpašnieku vai tiesisko valdītāju”.Fizisko personu datus Kadastra informācijas sistēma apstrādā un aizsargā atbilstoši Fizisko personu datu apstrādes likumam un Eiropas Parlamenta un Padomes 2016. gada 27. aprīļa Regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).Lai noskaidrotu meliorācijas sistēmu faktisko stāvokli, nepieciešams noteik pašvaldības tiesības inventarizēt savā administratīvajā teritorijā esošās meliorācijas sistēmas neatkarīgi no to piederības, izņemot valsts un valsts nozīmes meliorācijas sistēmas. Saskaņā ar likuma “Par pašvaldībām” 14.pantu pašvaldībām, pildot savas funkcijas, likumā noteiktajā kārtībā ir tiesības racionāli un lietderīgi apsaimniekot pašvaldības nekustamos īpašumus, bet dažkārt personas ierobežo pašvaldību tiesības inventarizēt meliorācijas sistēmas, kaut gan meliorācijas sistēmās ir iekļauti dažādi zemes īpašumi neatkarīgi no to piederības.Tāpēc nepieciešams noteikt pašvaldību amatpersonu tiesības inventarizēt meliorācijas sistēmas savā administratīvajā teritorijā, iepriekš par to informējot zemes īpašniekus vai tiesiskos valdītājus, kuru nekustamo īpašumu skars inventarizācija.Par visām izmaiņām meliorācijas sistēmās pašvaldībai noteikts pienākums informēt VSIA “Zemkopības ministrijas nekustamie īpašumi”, jo tā ir vienotas valsts meliorācijas kadastra datu uzturētāja un glabātāja.Darba grupa secināja, ka Meliorācijas likuma 22.2 pants par pašvaldību tiesībām pieņem lēmumu par pašvaldības nozīmes koplietošanas meliorācijas sistēmas statusa piešķiršanu un likuma 29.pants rada problēmas pašvaldību nozīmes koplietošanas meliorācijas sistēmas finansēšanā, tāpēc likumā pašvaldībām jādod tiesības noteikt, ka pašvaldība saistošajos noteikumos paredzētajā kārtībā piedalās pašvaldības nozīmes koplietošanas meliorācijas sistēmas būvniecībā un uzturēšanā.Turklāt Meliorācijas likuma 22.2 panta izteikts jaunā redakcijā, nosakto kārtību, kādā meliorācijas sistēmai piešķir pašvaldības nozīmes koplietošanas meliorācijas sistēmas statusu, un kārtību, kādā pašvaldības piedalās to ekspluatācijā.  |
| 3. | Projekta izstrādē iesaistītās institūcijas | Zemkopības ministrijā tika izveidota starpinstitūciju meliorācijas darba grupa apdzīvotu vietu meliorācijas sistēmu tiesiskā regulējuma pilnveidošanai. Darba grupas sastāvā tika pieaicināti vairāki eksperti – Vides aizsardzības un reģionālās attīstības ministrijas, Ekonomikas ministrijas, VSIA “Zemkopības ministrijas nekustamie īpašumi”, Latvijas Melioratoru biedrības, Latvijas Pašvaldību savienības, Pierīgas pašvaldību apvienības, Jūrmalas pilsētas, Rīgas pilsētas, Ogres novada un Mārupes novada pašvaldību un SIA “Vides projekti” pārstāvji. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VSIA “Zemkopības ministrijas nekustamie īpašumi un pašvaldības, meliorācijas sistēmu īpašnieki. |
| 2. | Tiesiskā regulējuma ietekme uz tautsaimniecību un administratīvo slogu | Tiks radīta efektīvāka pašvaldības nozīmes koplietošanas meliorācijas sistēmas izveidošanas un uzturēšanas kārtība.Samazināsies administratīvais slogs datu uzturēšanai meliorācijas kadastrā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| Sabiedrības līdzdalība projekta izstrādē | Likumprojekts 2020.gada 16.jūlijā tika ievietots Zemkopības ministrijas tīmekļvietnes www.zm.gov.lv sadaļā „Sabiedriskā apspriešana” un Ministru kabineta tīmekļvietnes www.mk.gov.lv sadaļā “Ministru kabineta diskusiju dokumenti”. <https://www.zm.gov.lv/zemkopibas-ministrija/arhivetas-apspriesanas/grozijumi-melioracijas-likuma?id=933>.Sabiedrības pārstāvji saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktu līdz 2020.  gada 31. jūlijam varēja sniegt viedokli par projektu tā izstrādes stadijā. |
| Sabiedrības līdzdalības rezultāti | Par likumprojektu atzinumu sniedza Latvijas melioratoru biedrība, kuras viedoklis ir ņemts vērā. |
| Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VSIA “Zemkopības ministrijas nekustamie īpašumi” un pašvaldības |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar likumprojekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Melkins 67027207

Gints.Melkins@zm.gov.lv